Након осовинске инвазије на Совјетски Савез у јуну 1941, Анте Павелић, вођа новостворене осовинске марионетске државе Независне Државе Хрватске (НДХ), је понудио Адолфу Хитлеру добровољце да служе на Источном фронту. Исход ове понуде је било образовање и слање армијских, ваздухопловних и поморских јединица, које су, по обуци и опремању у Немачкој, биле задужене за борбу против Црвене армије. Највећа од њих је била 369. хрватска ојачана пешадијска пуковнија, која је била у саставу 100. ловачке дивизије, али је била десеткована у Стаљинграду јануару 1943. Хрватске јединице су се добро показале на Источном фронту, и Немци су наставили да подржавају развој оружаних снага НДХ са циљем да образују још неколико дивизија да тамо служе. Због недостатка обучених вођа и штапског особа, ове дивизије су биле осниване уз помоћ немачког официрског кадра.